Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Eva Polgáryová, Mgr., PhD.
Pozícia: vedúca oddelenia/výskumno-vývojový zamestnanec pre projektovanie meraní pre ZŠ a adaptáciu testovania pre žiakov so ZZ 
Oddelenie/Odbor: Oddelenie tvorby testov pre ZŠ/Odbor národných meraní  (stredisko 42)
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: česky, rusky

2. Zahraničná pracovná cesta (ZPC):
Štát, mesto: ČR, Brno – Křtiny 
Vykonaná v dňoch: 12. – 13. 09. 2017
Názov prijímajúcej organizácie: (v prípade konferencie nevypĺňať)
Účel cesty: 9. ročník medzinárodnej vedeckej konferencie celoživotného vzdelávania ICOLLE 2017, v kongresovom centre MENDELU ve Křtinách.
Spôsob financovania: z rozpočtu NÚCEM 
3. Rámcový program pobytu:
12. 09. 2017 som cestovala z miesta bydliska MHD o 5.12 hod. na hlavnú vlakovú stanicu, odkiaľ mi šiel rýchlik  z Bratislavy 6.10 hod. do Brna. Hranicu medzi SR a ČR sme prešli o 7.05 hod.,  vlak do Brna prišiel 7.40 hod. V Brne som následne nasadla na električku a vystúpila som v Starej osade odkiaľ som cestovala autobusom do Křtin.
Po príchode do Křtin o 9.20 hod som sa ubytovala v Penzióne U Faustů. 
O 9.45 hod. som sa registrovala na konferencii. 
Program konferencie prikladám ako súčasť správy. 
13. 09. 2017 o 14.00 hod. som cestovala späť z Křtin do Brna autobusom, ktorý bol objednaný organizátormi konferencie.
Z Brna som cestovala rýchlikom 14.23 hod (meškanie cca 30 min), hranicu medzi ČR a SR sme prešli 15.30 hod a do Bratislavy sme prišli 16.20 hod. Do miesta bydliska som prišla 17.00 hod.

4. Stručný priebeh rokovaní:
12. 09. 2017 Medzinárodnú vedeckú konferenciu slávnostne otvorila Ing. Lenka Danielová, Ph.D. zástupkyňa riaditeľky pre pedagogickou činnosť, privítala prítomných účastníkov konferencie a následne sa začali plenárne odborné príspevky, na ktorých som sa zúčastnila s Mgr. T. Košinárovou. Popoludní prebiehali rokovania v sekciách do 18.30 hod. V sekcii venovanej sekundárnemu vzdelávaniu sme aktívne vystúpili s Mgr. T. Košinárovou s príspevkom Matematická gramotnosť zdravotne znevýhodnených žiakov pri prechode zo základnej na strednú školu na národnej úrovni. 
13. 09. 2017 dopoludnia sme sa zúčastnili plenárneho zasadnutia, ktorého cieľom bolo zhodnotiť aktuálne trendy celoživotného vzdelávania z pohľadu empirického výskumu a praxe. Využili sme ponuku organizátorov a navštívili sme Arborétum Křtiny, ktoré patrí Mendeleho univerzite.

5. Odporúčané závery:
Aktívne sa zúčastňovať na medzinárodných konferenciách, nadväzovať kontakty na spoluprácu a rozvíjať nové poznatky v oblasti sekundárneho vzdelávania. Spoluprácu sme nadviazali s doc. MUDr. Petrom Kachlíkom, Ph.D. z Masarykovej univerzity, Pedagogickej fakulty, Katedry špeciálnej pedagogiky a s PaedDr. Alenou Jůvovou, Ph.D. z Univerzity Palackého v Olomouci, Pedagogickej fakulty a ďalšími. 

6. Prehľad prinesenej dokumentácie a miesto jej uloženia:
Zborník abstraktov, zborník príspevkov.

7. Osobitne vyhotovený očakávaný prínos ZPC:
Závery z konferencie bude možné využiť pri plánovaní ďalších aktivít zameraných na rozvoj profesijných kompetencií našich externých spolupracovníkov.

8. Spôsob zverejnenia výsledkov ZPC, prenos získaných informácií
Závery konferencie sme prezentovali kolegyniam v oddelení.

Svojím podpisom súhlasím so zverejnením správy na internete.

Správu vypracoval: Mgr. Eva Polgáryová, PhD.
Dátum:
Správu schválil: RNDr. Miroslav Repovský